ร้านนี้ไม่มีชื่อร้าน และก็ไม่ได้ถามชื่อน้าเจ้าของร้านด้วยเลยไม่รู้จะเรียกร้านนี้ว่าอะไร แต่ร้านนี้เป็นร้านเล็กเปิดอยู่ด้านหน้าที่สอนพิเศษบ้านครูจอย เลยเรียกร้านนี้ว่าร้านอาหารตามสั่งหน้าบ้านครูจอย ร้านนี้จะอยู่ในซอยสามเสน 13 เข้ามาจากปากซอยตรงมาเรื่อยๆ สังเกตด้านซ้ายมือเลยโรงเรียนพันธะมานิดนึงก็จะเจอกับบ้านครูจอย ร้านจะเป็นช่องเล็กๆ อยู่พื้นที่หน้าบ้านครูจอย ร้านจะเปิดทุกวันจันทร์-เสาร์ หยุดวันอาทิตย์ ร้านจะเปิดช่วงเช้าจนถึงประมาณ 6โมงกว่าๆ บางวันก็ลากยาวไปจนถึงทุ่มแล้วแต่ปริมาณลูกค้าและวัตถุดิบที่เหลือ ที่ร้านจะมีโต๊ะนั่งทานเพียงไม่กี่โต๊ะเท่านั้นส่วนใหญ่ลูกค้าก็จะซื้อกลับบ้านทั้งนั้น ที่ร้านก็จะขายอาหารไทยตามสั่งทุกอย่าง อยากทานอะไรก็สั่งๆ เอาเลย และก็ยังมีสปาเกตตี้ด้วย ราคาที่ร้านก็จะอยู่ที่ 35บาท ถ้ามีไข่ดาหรือไข่เจียวเพิ่มด้วยก็จะราคา 40บาท รสชาติอาหารที่นี่ใช้ได้เลยเครื่องถึง เนื้อถึงไม่มีกั๊ก และที่ประทับใจอีกอย่างคือ เดี๋ยวนี้เวลาทุกคนไปสั่งกระเพราตามร้านอาหาร ก็จะได้กระเพรามาเพียงนิดเดียวเท่านั้น นอกนั้นจะเป็นผักชนิดอื่นๆ เต็มจานและเนื้อก็นิดเดียว แต่ที่นี่สั่งผัดกระเพรา ผักที่ใส่ก็จะมีแต่กระเพราไม่มีผักอื่นมาเกะกะเลย ถ้าวันไหนกระเพราเหลือน้อย น้าแกก็จะบอกลูกค้าว่าเปลี่ยนเป็นผัดโหรพาได้มั้ย อร่อยเหมือนกันครับ และที่สำคัญเนื้อสัตว์ที่ให้ก็ค่อนข้างเยอะไม่ใช่ใส่มาแบบโดนผักและข้าวกลบมิด ตอนนี้ร้านนี้กลายเป็นร้านประจำไปละ ทานเกือบทุกวัน ถ้าใครผ่านมาแถวนี้ก็มาลองชิมได้นะ